b"\n_START_ARTICLE_\nJuan Antonio Lloret Llorens\n_START_SECTION_\nBiografia\n_START_PARAGRAPH_\nLlicenciat en Dret per la Universitat de Val\xc3\xa8ncia, exerc\xc3\xad com a advocat i s'especialitz\xc3\xa0 de dret p\xc3\xbablic. Durant els seus anys universitaris milit\xc3\xa0 al grup anarquista Bandera Negra, proper a la CNT, per\xc3\xb2 des de 1975 es vincul\xc3\xa0 a les Joventuts Socialistes del Pa\xc3\xads Valenci\xc3\xa0 i ingress\xc3\xa0 en el PSPV-PSOE. Duran la transici\xc3\xb3 treball\xc3\xa0 com a advocat laboralista._NEWLINE_Ha estat membre del Comit\xc3\xa8 Nacional i del Comit\xc3\xa8 Comarcal de la ciutat de Val\xc3\xa8ncia del PSPV-PSOE, partit amb el qual ha estat regidor, delegat d'urbanisme i tinent d'alcalde a l'Ajuntament de Val\xc3\xa8ncia des de 1979 a 1986. _NEWLINE_Fou elegit diputat per la prov\xc3\xadncia de Val\xc3\xa8ncia a les eleccions generals espanyoles de 1986 i 1989. De 1993 a 1995 fou Secretari general i Subsecretari de la Conselleria d'Administracions Publiques i de 1995 a 1996 fou governador civil de la prov\xc3\xadncia de Terol. Actualment \xc3\xa9s president de l'Associaci\xc3\xb3 Valenciana de Juristes Dem\xc3\xb2crates."